Фес
Фес (; ) е най-старият от четирите имперски града на Мароко, най-големия в Западна Африка център за ислямска култура и образование. Населението му през 2008 година е 1 008 782 души, трети по големина град в Мароко след Казабланка и Рабат. Той е административен център на региона Фес – Мекнес.

География 
Градът е разделен на три части: Фес ел Бали – старата част, оградена с крепостни стени; Фес Ждид – част от новия Фес, влючващ т.нар. Мела – еврейски квартал в Мароко – място запазило еврейските култура и архитектура, с атмосфера напълно различна от арабската част, наречена медина; Вил Нувел (най-новата част от Фес, създадена от французи).

Население 
 2004 – 944 376 жители
 2008 – 1 008 782 жители

Забележителности 
Фес е най-древният императорски град в Мароко. Градът е снован по времето на Идрис II и в него се намират едни от най-красивите сгради в Мароко. Това е религиозен, духовен и културен метропол с най-голямата медина в Мароко. В нея се влиза по малки улички, които водят до лабиринт от пътечки, цветове, стълби и задънени улички, в които трудно прониква слънчева светлина. Този фантастичен свят се е оформил около джамията „Карауин“ с четиринадесетте порти, която може да събере до 22 000 поклоници.

„Карауин“ е не само една от най-известните джамии в Източния свят, тя е и една от най-старите в света. Построена през 859 година и изменена през 956 година, с преустройството си – дело на Алморавидите, през 1135 година тя придобива сегашните си размери. През XII век Маракеш и Фес са столици, където са се помещавали резиденциите на владетелите Алауити. Това ще остави траен артистичен отпечатък върху градовете: издигат се дворци, градини, укрепления, джамии и медресета. Предприемат се работи по реставрацията на много сгради. Благодарение именно на тях се дължи повторното засаждане на градините на Агдал и Менара, построяването на хамами и реставрацията на старите басейни.

Най-голямата забележителност на града е старинния квартал Медина, включен в списъка на ЮНЕСКО.

Фотогалерия

Медия

Побратимени градове 
  Бобо Диоласо, Буркина Фасо (2003)
  Измир, Турция (1995)
  Йерусалим, Израел (1982)
  Кайруан, Тунис (1965)
  Коимбра, Португалия
  Краков, Полша (1985)
  Лахор, Пакистан
  Монпелие, Франция (1961)
  Сейнт Луйс, Сенегал (1979)
  Страсбург, Франция (1961)
  Сувон, Южна Корея (2003)
  Флоренция, Италия (1961)

Източници

Външни Препратки 

 Фес (фотогалерия)
 Медината на Фес-ал-Бали
 Еврейския квартал на Фес
 Портал на Лексик-Ориент 
 Фес 
 Фестивалът във Фес
 Фес-ал-Бали (фотогалерия)

 
Обекти на световното наследство в Мароко